Flaviviridae

Flaviviridae sunt familia virorum, quibus homines et alia mammalia ut hostes naturales prosunt. Flaviviridae maximam partem extenduntur per vectores inter arthropoda, plerumque culicidas et ixodida. Familia ex febri flava appellatur, morbo a viro typico Flaviviridarum effecto. Febris flava vicissim appellatur, quia morbum regium in aegris efficere solet. Sunt in familia plus quam centum species, in quattuor genera digestae. Inter morbos notissimos cum hac familia consociatos sunt hepatitis (hepacivira); syndromae haemorrhagicae, abortus, et morbus mucosus fatalis (pestivira); ac febris haemorrhagica et encephalitis (flavivira).

Taxinomia
Genus Flavivirus (typus generis viri febris flavae); alia sunt virus Nili Occidentalis, febris dengue, et virus Zikanum); genus comprehendit sexaginta septem agnota hominum animaliumque vira
Genus Hepacivirus (typus generis Hepatitis C virusPaula et al. 2009.; genus comprehendit GB virus B)
Genus Pegivirus; comprehendit GB virus A, GB virus C, et GB virus D
Genus Pestivirus (typus generis diarrhoea viri bovini; inter alia sunt febris suidarum classicum, "cholera porcorum"); genus comprehendit vira, quae mammalia non humana afficiunt.

Genoma
Flaviviridis sunt genomata RNA monopartita, linearia, singulis polaritatis positivae filis, a 9.6 ad 12.3 chiliobases longa. Flaviviridarum 5'-termini methylatum nucleotidorum tegimen ferunt, cum alia huius familiae vira tegimino carent et internum situm aditialem ribosomatum habent. 

Structura viriontum
Particulae virales involvuntur geometriis icosahedralibus et sphaericis, circa 40–60 nanometra per diametrum.
 Genus  Structura  Symmetria  Capsidum  Ordinatio genomica  Segmentatio genomicaHepacivirusQuasi icosahedralePseudo T=3InvolutumLineareMonopartitumFlavivirusQuasi icosahedralePseudo T=3InvolutumLineareMonopartitumPegivirusQusai icosahedralePseudo T=3InvolutumLineareMonopartitumPestivirusQuasi icosahedralePseudo T=3InvolutumLineareMonopartitum

Momentum clinicum
Inter maiores morbos a Flaviviridis effectos sunt:

Encephalitis Iaponica
Encephalitis ab ixodidis allata
Encephalitis Nili Occidentalis
Encephalitis Sancti Ludovici
Encephalitis Vallis Murrayanae
Febris dengue
Febris flava
Febris Zikana
Hepatitis C
Morbus Silvae Kyasanuranae

 Notae 

 Bibliographia 
 Paula, T., Pablo R., Eugenia V., Pablo B., Sabino P., et José M. 2009. New drug targets for hepatitis C and other Flaviviridae viruses. Infect. Disord. Drug Targets 9(2):133–147. PMID 19275702. doi:10.2174/187152609787847749.

 Nexus externi 
"Flaviviridae," www.ncbi.nlm.nih.gov (NCBI Taxonomy Browser)
"Flaviviridae," viralzone.expasy.org (Viralzone)
"'Flaviviridae," www.viprbrc.org (Virus Pathogen Resource, ViPR)
"Flaviviridae Genomes," www.vbrc.org (Viral Bioinformatics Resource Center)
De taxinomia virorum, ictvonline.org (International Committee on Taxonomy of Viruses)


Categoria:Familiae virorum